en en es en fi fi fi fi fi fi fi fi en en fi fi fi fi fi fi fi fi en en fi fi fi fi fi en en fi fi fi fi fi fi en en fi fi fi fi fi fi fi en en fi fi fi en en it fi fi fi fi en en fi fi fi fi fi fi fi fi fi fi en en fi fi fi fi fi fi en en fi fi fi fi fi en en fi fi fi fi fi fi fi en en fi fi fi fi fi en fi fi fi fi fi en en en fi fi fi fi en es en fi en en de cs en en cs cs en en en de cs da en da cs en en cs cs en en en de cs da en da cs en en cs cs en en en de da da en da cs en en cs da en en en cs cs cs en da cs en en cs cs en en en cs da da en da cs en en cs cs en en en de cs da en da cs en en cs cs en en en es da da en da cs en en fi fi fi fi fi fi it fi fi fi fi fi fi fi fi fi fi fi fi fi fi fi fi cs da en en en cs cs cs en da cs en en cs cs en en en cs cs da en da cs en en cs cs en en en cs cs da en da cs en en cs cs en en en cs cs da en da cs en en cs da en en en de cs cs en da cs en en cs da en en en cs da da en en de en en de da en en en cs da da en da cs en en cs cs en en en cs sv da en cs cs en en cs en en fi fi fi fi fi fi fi fi fi fi fi fi fi fi fi fr it it fi fi pt en fi it hu hbs_lat fr tr uz en it pt en it fi it fi et fi en eml fi fi fi fi fi fi fi fi fi hu fi fi fi fi fi fi fi fi fi fi fi fi fi fi fi fi fi fi fi et fi pt fi fi fi fi fi fi fi fi hu it en fi it fi fi de hu hu fi en pt it fi fi fi fi sv fi fi fi fi fi fi pt fi fi fi it fi en fi en fi fi fi pt sv fi it fi it fi fi en fi fi en it en it it pt pt fi fi et fi fi fi fi it fi cs fi fi hu fi fi fi nl fi it fi fi en
skip to main | skip to sidebar
Kun Helsingin metropoliitta Turussa kävi
Sää on lämmin ja kaunis. Myöhästyin liturgiasta hieman ja totesin kirkon olevan lähes tyhjän. Papistossa olivat paikalla Tampereen entinen kirkkoherra Markku Toivanen ja Viktor Turhanen, sekä diakoni jota en tuntenut. Palveluksen toimittivat Toivanen ja Ambrosius. Kanttorina oli matkakanttori. Olin havaitsevinani levottomuutta ja epätietoisuutta, mutta myös iloa.
Ihmetytti kyllä seurakunnan omien pappien poissaolo. Ehkä heillä on kesälomat kaikilla juuri nyt. Tosin kun katsoo seurakunnan kirkollisia ilmoituksia niin toimintaa näyttäisi olevan jo huomenna ja keskiviikkona klo 12.00 Metropoliitta Johanneksen Panihida. Ehkä sijaisia on paikalla. Tuntui herättävän kysymyksiä seurakuntalaisten keskuudessa. Pyhä synodi on antanut varoituksen Ambrosiukselle koska hän vei naispiispan alttariin Uspenskissa keväällä. Arkkipiispamme Leo oli kannellut Partolomeokselle ja harkitsee nyt lisätoimia. Antais nyt vaan jo olla( minun mielestäni) koko asian.
Metropoliitta Ambrosius astuu ulos kirkosta. Kirkkokahveja ei ole näin kesäisin. Portailla on kaksi kerjäläistä. Kuulin että kirkkoherra Durac on kieltänyt almujen annon kirkon portailla ja pihalla, ovat ilmeisesti häiritseviä nämä romanialaiset.
Ristin suutelussa seurakuntalaisia. Neuvoston jäseniä ei paikalla näkynyt. Oli hieman huonosti informoitu tämä Ambrosiuksen saapuminen. Ja sitten on nämä kesälomat.
Kirkon varjoisella nurmella on hyvä levätä jos uupuu matkalla. Olkaamme armollisia väsyville läheimmäisillemme, sillä samalla viivalla tässä ollaan kaikki syntiset oppiriidoista huolimatta.
Tässä hymyilee Metropoliitta Ambrosius ja suuntaa Toivasen kanssa kaupungille tai asemalle. Kuvassa takana oven vieressä seisoo Pavel Verikov, kirkkomme tukipilari. Hänellä oli tänään diakoninpuku päällä.
Saippuakuplat saivat aikaan surrealistisia kuvia
Nyt voit mennä Clio cli perinnelaikki menossa.
Sianruho keskiaikaisella vartaalla, paistoseipäällä lävistettynä haisee raadolta. Ihmiset maksavat annoksesta markkinalisää. Elettiin vuotta 1501. Suomi oli Itämaa, Ruotsin vallan alla elävä maa. Millaiselta mahtoi kuulostaa kieli jota kansa puhui. Elettiin Kuningas Hannun aikaa. Kustaa Vaasan aika tuli vasta 1523 luvusta eteenpäin.
Kirkoissa puhuttiin latinaa ja kansa katseli kirkkojen seiniin maalattuja kuvia. Kaupunkeja oli vähän ja ne sijaitsivat vesireittien varrella ihan luonnollisista kaupallisista ja liikenteellisistä syistä.
Keskiajan markkinat vounna 1501 Turussa lienevät olleen hyvinkin erilaiset kuin nyt meneillään olevat markkinat. Musiikki ja laulut ovat esitettäviä vielä nytkin.
Ihastuttavat saippuakuplat lumosivat yleisön rantakadulla. Nämä kuplat olivat isoja ja ihan kaiken kokoisia ja niiden läpi rakennukset ja puut ja pilvet muuttuivat surrealistisiksi.
Saippuakuplien kuvaaminen on vaikeaa, juuri kun ihanin ja suurin kupla on tähtäimessä, se katoaa. Otin ainakin 30 kuplakuvaa.
Piispat olivat varsinaisia kirkkoruhtinaita keskiajallakin. Joskus heidänkin toimintansa meni ahneuden ja vallanhalun palvelemiseen.
Olisi ollut porukkamatka Uhtualle ja Paanajärvelle. Se ei nyt toteutunut päällekkäisyyksien vuoksi. Ajattelin että olisihan ollut mielenkiintoista nähdä runokylät. Olivatko runonlaulajat kateellisia toisilleen. Ehkä he lauloivat toisiaan suohon tai ketoon. Uskon että joku lahjakas runonlaulaja jäi ilman nimensä kuuluttamista ja unohdettiin ja vähemmästäkin runoilija katkeroituu ja tarttuu kirveeseen tai pulloon ja menee hirteen. Hirttäytyminen on miehista, veteen hukuttautuminen naisellista.
Monet Kantelettaren runojen raiskatuista naisista juoksee veteen kuolemaan. Vesikuolema on kuulemma nopea ja lempeä. Tämän päivän raiskatuille tulee näköjään kylmää kyytiä oikeuslaitoksissa. Luulin kuulleeni väärin ehdollisten tuomioide perusteluja uutisoitaessa. Mitäs jos nämä raiskaajat uusivat tekonsa jossakin muualla. Jotakin on pahasti vinossa oikeuslaitoksessamme.
Jotakin on pahasti vialla myös Venäjän maassa. Uhtua on Venäjää, on aina ollut. Sitä ei tarvitse valloittaa takaisin kuten Ukrainaa tai Armeniaa, tai muuta entistä suurvallan osaa. Maapallollamme on muita vakavampia ongelmia kuin Venäjän nykyinen alueellinen pienuus. Pakolaisuus, pakolaisilla rahastus eli ihmiskauppa, ja se kirottu sota Syyriassa. Olisi hyvä tietää ketkä kaikki myyvät aseita Syyrian sodan molemmille puolille. Kukaan ei ole ulkopuolinen tässäkään sodassa, ja jos kuvittelee olevansa, niin erehtyy pahasti.
Pihlajissa ei ole kukkia tänä kesänä. Mitä se vanha kansa sanoikaan tästä. Pihlaja ei kanna kahta taakkaa, ja sotaa se tietää, ja kuolevia nuorukaisia.
Metsä, vihreys ja mustarastaan laulu illalla
Sateen jälkeen linnut suorastaan karjuvat ja luonto pestyin kasvein tuoksuu sille kuin metsät ja maa tuoksuvat sateen jälkeen. Maailma on tässä ja nyt.
Joskus luontokin kaataa puun konkeloon. Naapurin metsässä ei ole tehty tervehdyttävää harkinta hakkuuta vuosikymmeniin. Tuon konkelon voisi auttaa kaatumaan oikeasti.
Saniaiset kasvavat isoiksi heti avohakkuiden jälkeen. Kuvan saniaiset ovat kotipaikkani läheltä. Saniainen kukkii kerran sadassa vuodessa ja sen kukinta on niin vaatimatonta ettei sitä huomaa ellei ole asiaan vihkiytynyt. Nämä ovat metsäsaniaisia.
Mustarastas lauloi kauniisti vanhassa koivussa. Linnut ovat hankalia kuvattavia joskus.
Kirkkokuntamme lienee mennyt poteroihin sillä hiljaisuus on enteellistä. Asemasota on sodan kiduttavin muoto, sanoi sotaveteraani.
Posted by quijote at 9:01 PM No comments:
Monday, June 22, 2015
Linnut ja puut sovussa
Harmooninen näky mökkirannassa. Linnut lipuvat sulavasti kaikessa rauhassa lahdella. On lämmintä ja kaunista. Hyttyset parveilevat ja ovat pieniä vampyyrejä.
Lahdella ui kaksi lintua sovussa.
Tyyni järven pinta jossa kuvastuu taivas ja metsät, uivat linnut sovussa.
Kuusi lähentelee koivua, mutta molemmille riittää vielä valoa.
Tien varressa japanilaisen oloinen koivu kasvaa kuusen kainalossa. Häntä ei voi ohittaa. Veijo Meri kuoli juhannuksena hän on vaikuttanut minunkin elämääni teksteillään. Ollos iäti muistettu. Anna ja Vasili kolahti koviten.
Mustikkapöheikköihin ei vielä ole kiirettä.
Posted by quijote at 3:14 PM No comments:
Sunday, June 21, 2015
Keskikesän lämpö kipuaa hellerajaa kohti Koitereelle
Keskikesän lämmin sää kipuaa kohti hellerajaa Koitereella. Ulkona laulavat linnut ja ahertavat mehiläiset ja muut pölyttäjät. Illalla lauloi mustarastas voimallisesti ja kauan. Hiljaisuus oli rikkomaton ellei oteta huomioon luonnonääniä. Täydellistä hiljaisuutta ei kukaan kestä.
Kesäaamuja ei saisi nukkua elämästään pois, ne ovat ainutlaatuisia. Olen herännyt täällä säännöllisesti kuuteen mennessä. Eilen illalla kiipesimme vaaralle kylään. Katselimme nuorison kanssa Suurta performanssia televisiosta. Se oli riemukasta ja oivaltavaa. Joimme punaista juhannusajuomaa, emme laulaneet yhdessä emmekä erikseen. Lähtiessämme mummolle 90v. tarjottiin kyytiä kotiin mutta mummo ilmoitti että myötämäkeen on helppo juosta. Sitten yritin pysyä perässä kun hän paineli mäkeä alas koivikossa.
Posted by quijote at 1:10 PM No comments:
Thursday, June 18, 2015
Äkkiä oli lämmintä ja itikat hyökkäsivät kimppuun. Istutimme aurinkoiselle seinustalle Päivänsinen taimia kuusitoista kappaletta. Aamulla olimme asioilla läheisessä keskuksessa ja poikkesimme hautausmaalla tarkistamassa hautojen tilan. Se on täällä tärkeätä että omaisten haudat ovat kunnolla kaunistettuja. Ihmettelin kylän mahtisuvun hautojen tilaa, unohdetun näköisiä ovat. Voi olla että lapset ovat siirtyneet Saksaan tai jonnekin kauas.
Palattuamme leivoimme korvapuusteja, Bostoninkakkua ja maustekakkua, sekin on tapana täällä. Huomenna haemme julmasti juhannuskoivuja porraspieliin mummolle mieliksi ja kaunistukseksi.
Pölyttäjiä surisee ihan mukavasti omenapuissa. Ampiainen pisti sormeeni, mutta ilmeisesti en ole moinaankaan koska sormi ei turvonnut, saati särkenyt. Luonto on nyt tuuheimmillaan ja maailma järjestyksessä.
Tiet ovat tarpeellisia ja johtavat aina jonnekin. Mökin romanttinen polku on nyysitty maan tasalle ja mökkitie on muuttunut mitään sanomattomaksi. Höperö käki kukkui aamuyöstä kauan. Korpit ovat hyvänonnen lintuja ja niitä oli viisi kun ajoimme kotipaikkaamme. Juhannusruusut eivät kuki juhannuksena, ainakaan tänä vuonna.
Posted by quijote at 4:07 PM No comments:
Monday, June 15, 2015
Luovaa ja tosi luovaa
Työmarkkinasopimus syntyi yöllä ja se pitää käydä Helsingissä hyväksymässä. Matkaa täytyy siirtää vuorokaudella. Olen tottunut näihin yllätyksii jo merimiesajoilta. Laivat eivät kulkeneet yksittäisten perheiden suunnitelmien mukaan. Itse sopimuksesta en sano mitään koska en ole tutustunut siihen. Meidän perheessä perheenpää on ammattiyhdistyspoliitikko.
Koskahan Suomen kurjistuminen saavuttaa pohjan? Kirjastoja muutetaan itsepalvelukirjastoiksi tai suljetaan kokonaan. Varhaiskasvatuksesta en uskalla edes ajatella mitä tapahtuu ja koulutus on todella eriarvoistumassa. En pidä tästä yhtään.
Mitä terveydenhoitoon tulee niin on varmasti aika siirtyä itseohjaavaan hoitoon. Tämä onnistuu vähän sairailla ja muuten terveillä ihmisillä.
Seurakuntarintamalla fundamentalismi nostaa päätää ja se on suhteessa yleiseen yhteiskunnalliseen oikeistolaistumiseen. Näitä nyt ei kestä enää ja viisaimmat menevät varjoon istumaan.
Luovuus ei ole aina hyväntekeväisyyttä sanoi Kasi Virkkunen aikoinaan Steiner seminaarissa ja viittasi Fordin autotehtaan irtisanomisiin 1900-luvun alkupuolella.
Tuon lausuman mukaan hallitus lienee tosi luova.
Yllä oleva kuva ei liity alla olevaan tekstiin. On ainoastaan osoitus elämän moninaisuudesta.
Luovuutta on monenlaista eikä sillä välttämättä ole mitään tekemistä taiteen kanssa. Eräässä luovan toiminnan keskuksessa aikoinaan yksi ohjaaja oli tosi luova: hän ei koko aikan juurikaan tehnyt töitä. Tuntityöläiset tekivät työt, hän otti kunnian. Sellaisia ne ovat demaridaamit. Kerran oli näyttely tulossa ja aineistona piti olla henkilön ottamiaan ja kehittämiään kuvia, kuvia ei kuitenkaan ollut kehitetty päivää ennen näyttelyn avaamista. Aivan toinen ihminen vei filmit pikakehitykseen ja joutui laittamaan nimensä alle laskuun joka oli huikea. Arvatkaa vain kuka sai huutia ja kuka veti pisteet itselleen.
Tästäkin keskuksesta olisi voinut tulla instituutio jo paljon aikaisemmin. Kaikki kunnia toiminnanjohtajalle, joka oli visionääri, mutta hän oli surkea henkilöstöasioissa.
Posted by quijote at 11:14 AM No comments:
Friday, June 12, 2015
Ihminen ei itse valitse kehen rakastuu
Mathilda Wrede oli sivistynyt ja kristillinen ihminen. Taustastaan päätellen oli varmasti ennen kuulumatonta että hän alkoi vankien ystäväksi. Säätyläisajan sosiaaliset lait eivät oikein sopineet Mathildan luonteelle ja hänellä oli myös Jumalan valtakirja pelastaa uppoamassa olevia sieluja joita rikollisiksi kutsutaan. Mathilde oli tietyllä tavalla kaunis, mutta hän oli myös älykäs ja hänessä oli karismaa. Hän ei pelännyt murhamiehiä, ei varkaita eikä muitakaan Jumalankuvaksi luotuja.
Jumala loi ihmisen omaksi kuvakseen. Olen huomannut nykykristittyjen mieluusti sorvaavan sopivan näköistä ja kokoista ihmistä Jumalan luomaksi. Kuva on käynyt kovin kapeaksi ja ohueksi etten sanoisi verettömän anoreksiseksi. Jumalan sanakin on nykyään lyömäase ja pointtien etsintää mitä oudoimmille totuuksille.
Madilda Wredw kohtasi Matti Haapojan Kakolan sellissä. He vaikuttuivat toisistaan lähtemättömästi. Haapoja oli ollut karkoitusvankina Siperiassa ja siellä olivat vangit puhuneet naisesta joka kävi vankien luona puhumassa Jumalasta ja muista hengellisistä asioista. Haapojan tiedettiin sanoneen silloin että häntä ei Jumala kiinnosta ja tähän naiseenkin hän lienee suhtautunut karusti. Sitten he tapasivat, en tiedä järkkyivätkö Kakolan kalliot energioiden yhteen törmäyksessä, mutta jotakin tapahtui.
Tiedetään että vankilan korkea virkamies oli katsellut Mathildaa sillä silmällä mutta nyt Mathilda ei nähnyt häntä enää; niin miehestä tuntui. Säätyläisajan kulissit tutisivat seurapiireissä varmasti. En usko että rakkaus muuttui lihalliseksi missään vaiheessa tai olen vain ihanteellinen. Mathilda Wrede ihan oikeasti yritti pelastaa Haapojan sielun ja otti raskaasti tämän itsemurhan.
Olen sitä mieltä että ihminen ei valitse itse rakkautensa kohdetta. Monet nykyajan ihmiset kuvittelevat näin olevan kunnes kohtaavan todellisen ja hallitsemattoman.
Posted by quijote at 11:26 AM No comments:
Thursday, June 11, 2015
Siperia ei aina opeta, tai opettaa väärin
Täytyy orjentoitua tulevaan helteeseen salama kesään, jota kestää kokonaiset kaksi päivää. Oikeastaan tämä pitkittynyt kolea kevät on alkanut tuntua siedettävältä.
Eräässä sähkökaapissa ollut maalauksen osa Sofiankadun päiväkodin aidan vierestä, Korkevuoren kadun puolelta.
Kannattaa suunnata kävelyreitti Kakolaan. Siellä on viihtyisää ja kaunista. Näyttelyssä minulle selvisi miksi Mathilda Wrede rakastui vakavasti vanki Matti Haapojaan. Näyttelyssä on kuva tästä kolmiodraamasta. Haapoja näyttää jykevän komealta mieheltä. Miksi hänestä tuli raskaansarjan rikollinen. Mathilda Wrede otti kuulemma raskaasti Haapojan itsemurhan. Siperia ei opettanut Haapojaa tai opetti väärin. Elämä ei ole reilua.
Kultaisen keltainen pensas jokirannassa. Aivan pian matkustan paikkaan jossa ei nettiyhteydet juurikaan toimi. Se ei ole taidevankila josta eilen puhuttiin Kultakuumeessa.
Posted by quijote at 11:22 PM No comments:
Wednesday, June 10, 2015
Vankilakirkko on mahtava rakennus kun nousee Kakolankadun portaat ylös. Risti on peittynyt lehvien taakse. Alla oleva rakennus on alkuperäinen hallintorakennus jossa vankilan johtaja työskenteli. 1800-luvun lopulla vankilassa oli kapinointia ja siksi rakennettiin toinen hallintorakennus jossa työskenteli varajohtaja. Näin varmistettiin johtajan olevuus ja säilyvyys. Tässä alkuperäisessä hallintorakennuksessa on kahvila.
Tuulinen sää jatkuu Turussa, onneksi ei satanut. Päätin käydä Kakolassa äskettäin avatussa kahvilassa ja vanhaan kulkuneuvovarastoon pystytetyssä näyttelyssä. näyttelyyn saa pääsylippuja (4euroa kpl) kahviosta. Karun mielenkiintoista historiaa. Muistin että edesmennyt Hannu Laaksonen Kulttuurihistorian lehtori, oli omin lapsen silmin nähnyt vankilan elämää, sillä isänsä oli ollut töissä Kakolassa. Vangit menivät kesäisin uimaan omaan uimalammikkoonsa ja sitä kutsuttiin yleisesti Kakolan Rivieraksi. Aikaisemmin siinä paikassa oli ollut kivilouhos ja vangit tekivät hautakiviä. Kaupunkilaiset näkivät näitä hautakiviä Linnankadulla kävellessään ja luulivat että vankeja kuolee paljon kivien perusteella. Hautakivet myytiin siviilikäyttöön.
Yllä keltainen, uudenpi hallintorakennus. Pihalla kahvilan tuoleja ja ihmisiä istumassa.
Kakolan kalliolta näkyy kauas. Siellä on mukava käydä ihan vain katselemassa maisemia ja piknikilla lasten kanssa. Liikunta on monipuolista nousuineen ja laskuineen.
Tuuli puhalsi äkkiä puun heilumaan. Sireenit kukkivat ja oli oikein letkeä olo.
Tässä lopuksi historiallinen piha. Kakola myytiin jokin aioka sitten ja toivon että siitä tulee kaidas kaikille kaupunkilaisille. Ajatus siitä että asuisin Kakolassa on vieras, koska uskon vankilan selleihin jääneen epätoivon ja ahdistuksen energiaa. Toivon että olen väärässä.
Posted by quijote at 5:07 PM No comments:
Tuesday, June 9, 2015
Hempeä puu kukkii Tehtaankadulla. Illan häsyssä, kun lämmintä tuntui riittävän nuoriso vietti laatuaikaa ryhmissä joen molemmin puolin.
Puubarokkinen aita on selvästikin suoristettu eli ryhdistetty. Jossakin vaiheessa aita on maalettu lateksilla ja sen huomaa. Maali on lohkeillut ja koska lateksi ei hengitä aita on vaarassa, on ollut jo kauan.
Ihana piha lasten leikeille. Olen ihaillut tätä pihaa aina ohi kävellessäni. Tuossa on käynnissä laikki pojat vastaan tytöt. pojat vaanivat pensaiden takana ja tytöt taktikoivat. Oiskohan rosvot ja pollarit.
Nuorisoa sosiaalisessa toiminnassa. nämä nuoret keräävät roskansa lähtiessään ja jos eivät kerää, niin Jokiritari hoitaa homman.
Posted by quijote at 8:39 PM No comments:
Asfaltti lämpeni. Heinät heilui tuulessa. Tuulta on riittänyt ja näyttäisi riittävän jatkossakin. Olen kerran nähnyt myrskyn joka painoi puut maantasaan. Se oli hurjan näköistä.
Kasvit nousevat mitä ihmeellisimpiin paikkoihin, niillä on hämmästyttävää voimaa.
En tiedä mikä kasvi tämä on, mutta se teki minuun vaikutuksen. Varjo on mahtava tällä asfalttikukalla. Kuka muistaa, Asfalttikukan (1929), hienon iskelmän kieltolain ajalta. Siinä on hohtoa. Laulu kaupungin, yllä katujen, kesäiltaan niin huumaten soi
Jäljelle jäi repaleinen sydän, vai keuhkotko nuo ovat.
Posted by quijote at 8:36 AM No comments:
Newer Posts Older Posts Home
Subscribe to: Posts (Atom)
Edelfeltin Mataleena ja Kristus
Mataleena ei taistele tuulimyllyjä vastaan. Tuulimyllyt ovat Mataleena.
View my complete profile
Kun Helsingin metropoliitta Turussa kävi
Saippuakuplat saivat aikaan surrealistisia kuvia
Metsä, vihreys ja mustarastaan laulu illalla
Linnut ja puut sovussa
Keskikesän lämpö kipuaa hellerajaa kohti Koitereelle
Luovaa ja tosi luovaa
Ihminen ei itse valitse kehen rakastuu
Siperia ei aina opeta, tai opettaa väärin
Tapasin don Quijoten kirjaston pihalla
Valamon kuusikuja on voimaannuttava
Kun täyttää 90 vuotta voi tanssia jenkkaa aamutuimaan
Piken runoja ja kuvia
Puu ja Talo; Turun puutaloja
Antti Seppä. Pikkuisen polkkaa (1)
cafe noirin talo (1)
Isä Mitro Turussa (1)
Jari Tervo Troikka (1)
Jarkko Laine seura ry Turun Kirjastossa (1)
Jokikadun kulttuurikeskus tyhjillään (1)
Jokikadun Kulttuurikeskus. Simon Saari. Turku (3)
Kaikkien Murheellisten Ilo (2)
Maalla olon ihanuus (1)
Ntamo. Tua Forström. Hevosten parissa vietetyn yön jälkeen. (1)
Pääsiäiseksi värjättyjä munia (1)
papin toimenpidekielto Turussa (1)
Polven Kirja ja Vihko (1)
Pyhä Ksenia Pietarilainen (1)
Rauhankone Turun runoviikoilla (1)
Saveen valuva Turun Toriparkki (4)
Simo ja Siiri Aurajoessa (1)
Simon Saari. Turku (2)
Sinikka Tirkkonen. Unohdus (1)
Suomi ajetaan ruokajonoihin (1)
The Tall Ships' Race 2009 (4)
Turun Kaupunginhallitus lopettaa sivukirjastoja (1)
Turun keskiaikaiset markkinat (1)
Turun lähikirjastoja suljetaan (2)
Turun Ortodoksinen kirkko (1)
Turun Ortodoksinen Seurakunta (1)
UFO kukka kukassa (1)
Ukot hölisee joutavia (1)
Talvitonttu istuu nyt kesälomalla